ⵜⴰⵥⵕⵙⵉⵔⵉⵎⵜ

ⵜⴻⵜⵜⵓⵙⵉⵜⴳ ⵜⵥⵕⵙⵉⵔⵉⵎⵜ (ⵙ ⵜⵏⴳⵍⵉⵣⵜ: Empiricism) ⴳ ⵜⴼⵍⵙⴰⴼⵜ ⴰⵎ ⵢⴰⵜ ⵜⴰⵏⵏⴰⵢⵜ ⵜⴰⵥⵕⵓⵙⵙⵏⴰⵏⵜ ⵏⵏⴰ ⵉⵥⵕⵕⴰⵏ ⵎⴰⵙ ⴷ ⵜⵓⵙⵙⵏⴰ ⵜⴰⴷⵜⵜⴰⵏⵜ ⵏⵖ ⴰⵙⵙⵓⴳⵔ ⴰⵡⵙⵙⴰⵏ ⴷⴰ ⴷ ⵜⵜⴰⵛⴽⴰⵏ ⵙⵡⴰ ⵙ ⵡⵓⴷⵎ ⵓⵙⵍⵉⴷ ⵏⵖ ⵙ ⵓⴷⵙⵍⴰⵏ ⵙⴳ ⵜⵔⵎⵉⵜ ⵜⴰⴽⴰⵢⴰⵏⵜ ⴷ ⵡⴰⵏⵥⴰⵜⵏ ⵉⵏⴰⵔⴰⵎⵏ. ⵜⴳⴰ ⵢⴰⵜ ⵙⴳ ⵎⵏⵏⴰⵡⵜ ⵜⴰⵏⵏⴰⵢⵉⵏ ⵉⵜⵜⵎⵣⵉⵣⵡⵉⵔⵏ ⴳ ⵓⴳⵏⵙⵓ ⵏ ⵜⵙⵏⵓⵙⵙⵏⴰ, ⵜⴰⵎⴰ ⵏ ⵜⵥⵕⴳⵔⵔⴰⵡⵜ (Rationalism) ⴷ ⵜⴰⵥⵕⵙⵓⵔⴷⵓⵜ (Skepticism). ⴷⴰ ⵙⴷⴷⵉⴷⵏ ⵉⵎⵥⵕⵙⵉⵔⴰⵎ ⵎⴰⵙ ⴷ ⵜⴰⵥⵕⵙⵉⵔⵉⵎⵜ ⵜⴳⴰ ⵢⴰⵏ ⵡⴰⵎⵎⴰⴽ ⴱⴰⵀⵔⴰ ⵉⵍⴰⵏ ⵜⴰⴼⵍⵙⵜ ⵉ ⵡⴰⵡⴰⴹ ⵖⵔ ⵜⵉⴷⵜ ⵖⴼ ⴽⵔⴰ ⵏ ⵓⵙⴽⴽⴰⵜⵜⵓ ⵓⵎⵎⵉⴷ ⵖⴼ ⵓⵙⵖⵥⵏ ⴰⵎⵥⵍⴰⵏ, ⴰⵛⴽⵓ ⵉⵎⴰⴷⴰⵏⵏ ⵍⵍⴰⵏ ⵖⵓⵔⵙⵏ  ⵉⴼⵔⵔⵓⵖⵏ ⵉⵡⵙⵙⴰⵏⵏ ⴷ ⵉⵙⴽⵔⴰⴼ ⵏⵏⴰ ⵉⵜⵜⴰⵡⵉⵏ ⵖⵔ ⵉⵣⴳⴰⵍⵏ ⴳ ⵢⵉⴱⴹⵉ. ⴷⴰ ⵜⵙⴷⴷⵉⴷ ⵜⵥⵕⵙⵉⵔⵉⵎⵜ ⵖⴼ ⵜⵉⵍⴰⵍⵜ ⵜⴰⴷⵙⵍⴰⵏⵜ ⵏ ⵡⴰⵏⵥⴰⵜⵏ ⵉⵏⴰⵔⴰⵎⵏ ⴳ ⵓⵙⵙⵉⵍⵖ ⵏ ⵜⵡⵏⴳⵉⵎⵉⵏ, ⴳ ⵓⴷⵖⴰⵔ ⵏ ⵓⵙⴽⴽⵓⵜⵜⵉ ⵖⴼ ⵜⵡⵏⴳⵉⵎⵉⵏ ⵜⵉⵍⴰⵍⴰⵏⵉⵏ/ⵜⵉⵎⵏⵛⵉⵡⵉⵏ ⵏⵖ ⵜⵉⵎⵢⵓⵔⵉⵏ. ⵎⴽⵍⵍⵉ ⵉⵥⴹⴰⵕ ⴰⴷ ⴰⵎⵥⵏ ⵉⵎⵥⵕⵙⵉⵔⴰⵎ ⵜⴰⵖⵏⵏⴰⵏⵜ ⴳ ⵎⴰⴷ ⵉⵥⵍⵉⵏ ⵙ ⵜⵎⵢⵓⵔⵉⵏ ⴷⴰ ⴷ ⵜⵜⵏⴽⴰⵔⵏⵜ ⴰⵎ ⵢⴰⵜ ⵜⵢⴰⴼⵓⵜ ⵏ ⵉⵙⵖⵓⵏⵏ ⵙⴳ ⴽⵔⴰ ⵏ ⵜⵔⵎⵉⵜⵉⵏ ⵜⵉⴽⴰⵢⴰⵏⵉⵏ ⵏⵏⴰ ⵣⵡⵓⵔⵏⵉⵏ.

 ⵥⵕ ⵓⴳⴳⵔ 

 ⵜⴰⵥⵕⴳⵔⵔⴰⵡⵜ
 ⵜⴰⵥⵕⵓⵙⵙⵏⴰ

 ⵉⵙⴰⵖⵓⵍⵏ